Diari Oficial de la Generalitat Valenciana


Sumari del DOGV 1516, del 05-04-1991 (1991/820750)

RESOLUCIÓ de 8 de març de 1991, de la Conselleria d'Economia i Hisenda, per la qual ofereix una beca de formació d'especialistes en la captació d'inversions estrangeres per a la Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1516

Data del DOGV
:   05-04-1991

Secció del DOGV
:   ALTRES DISPOSICIONS

Número del document
:   1991/820750


Data del document
:   08-03-1991

Organisme emissor
:   Conselleria d'Economia i Hisenda

Tipus de document
:   Resolució

Resolució de 8 de març de 1991, de la Conselleria d'Economia i Hisenda, per la qual s'ofereix una beca de formació d'especialistes en la captació d'inversions estrangeres per a la Comunitat Valenciana.  
Amb la finalitat de contribuir a la modernització de l?economia valenciana mitjançant la instal·lació en la nostra regió d'empreses innovadores, la Conselleria d'Economia i Hisenda convoca aquest concurs amb l?objecte d'adjudicar una beca per a formar un o una especialista en la captació d'inversions estrangeres en sectors d'especial interès per a la Comunitat Valenciana.  
1. Requisits dels sol·licitants.  
a) Nacionalitat espanyola.  
b) Títol superior.  
c) Idioma anglès parlat i escrit correctament.  
d) No patir malaltia o disminució que impossibilite el compliment de les seues obligacions.  
2. Duració de l'ajuda i residència.  
El període d'aprofitament d'aquesta serà de dotze mesos, durant els quals la persona beneficiària tindrà l'obligació de residir a Nova York i realitzar el seu treball en la Cambra de Comerç d'aquesta ciutat. -  
3. Dotació i forma de pagament.  
a) La beca estarà dotada amb 3.400.000 pessetes brutes. A més de la beca es cobriran les despeses de desplaçament (dos viatges d'anada i tornada València-Nova York), i assegurances d'accident, vida i malaltia per a la persona becada.  
La liquidació s'efectuarà mensualment i d'acord amb el treball realitzat, i serà feta efectiva per l'òrgan corresponent segons el conveni.  
4. Formalització de sol·licituds.  
Les sol·licituds s'hauran de trametre a la Direcció General d'Economia i Política Financera (carrer del Palau, núm. 14, 46631 València).  
Les sol·licituds hauran de dur adjunta la documentació següent:  
a) Currículum de la persona sol·licitant, del qual formaran part les dades personals, la data i el lloc de naixement, l'adreça, el telèfon i una fotografia format carnet.  
b) Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els estudis.  
c) Qualssevol altres documents que acrediten la possessió d'altres títols o mèrits professionals o acadèmics que vulguen al·legar, i de coneixement de l'anglès.  
d) Fotocòpia del Document Nacional d'Identitat.  
5. Termini de sol·licitud  
El termini de presentació de sol·licituds serà de 20 dies comptats a partir de l?endemà de la publicació d'aquesta convocatòria en el Diari Oficial de la Generalitat Valenciana.  
6. Obligacions de les persones beneficiàries  
a) Realitzarà durant el període de vigència de la beca aquelles activitats relacionades amb la captació de projectes d'inversió per al desenvolupament industrial de la Comunitat Valenciana que li assenyale la conselleria, elaborarà trimestralment una memòria sobre el treball realitzat i trametrà periòdicament informació econòmico-financera detallada de possibles empreses d'interés per a la seua instal·lació en la Comunitat Valenciana.  
En concret, aquestes funcions es concretaran en:  
- Confecció d'una base de dades documental d'empreses estrangeres d'interés per a la seua instal·lació en la Comunitat Valenciana, on figuren les dades bàsiques de les empreses i persones de contacte.  
- Obtenció dels balanços de les empreses que la conselleria determine d'interés.  
- Anàlisi econòmico-financera dels balanços corresponents on figuren les ratios de rendibilitat, tresoreria i solvència als que s'adjuntarà un informe de la idoneïtat respecte a la seua ubicació en la Comunitat Valenciana.  
- Seguiment en borsa de les cotitzacions dels valors de les empreses seleccionades i valoracions patrimonials de les empreses que no cotitzen en borsa.  
b) Acceptar i complir les normes establertes en les bases d'aquesta convocatòria, les que s'establesquen a l'acceptació per escrit de la beca i les instruccions que, durant el seu període de vigència, reba de les persones que designe la Conselleria d'Economia i Hisenda per a supervisar l'activitat de la persona becada.  
c) Començar l'aprofitament de la beca dins del termini que se li assenyale i desenvolupar la seua labor sense que cap altre compromís impedesca o dificulte, durant el seu període de vigència, el compliment ininterromput de les obligacions contretes.  
d) Assistir als seminaris, cursos i reunions que s'establesquen per a la seua formació.  
e) Les activitats que calguen per al compliment dels objectius previstos.  
7. Indivisibilitat i incompatibilitat de la beca.  
a) La beca és indivisible i es concedirà individualment a una persona física i no podrà alternar-se amb qualsevol altra beca i ajuda, ni amb altre tipus d'activitat remunerada.  
b) La concessió i aprofitament d'aquesta beca no suposa cap vinculació laboral o administrativa entre la persona beneficiària i la Conselleria d'Economia i Hisenda.  
8. Propietat dels estudis i treballs realitzats.  
La propietat dels estudis i treballs realitzats per la persona beneficiària de la borsa, qualsevol que en siga la naturalesa, correspondrà a la Conselleria d'Economia i Hisenda.  
9. Procés de selecció.  
a) Una vegada tancat el termini d'admissió de sol·licituds es realitzarà una prova d'idiomes que serà eliminatòria. Els exercicis consistiran a efectuar en anglès i/o francès una redacció amb diccionari sobre algun tema de caràcter econòmic, que determinarà el tribunal en el moment de la realització, i un cas pràctic de valoració d'una empresa. La data i el lloc de realització d'aquests exercicis seran comunicats, en el moment oportú, a qui ho sol·licite.  
b) Qui haja superat la prova de l?idioma serà cridat a una entrevista personal amb el tribunal seleccionador.  
c) La borsa serà adjudicada per un tribunal presidit pel Director General d'Economia i Política Financera i del qual formaran part com a vocals:  
- El director de l'oficina de la Comunitat Valenciana a Brussel·les.  
- El Director de l?IVIE.  
- El Cap del Servei de Programació Econòmica i Inversions Públiques.  
- El Secretari General Administratiu de la Conselleria d'Economia i Hisenda.  
d) El tribunal podrà declarar deserta l'adjudicació de l'ajuda.  
e) El veredicte del tribunal es farà públic en el Diari Oficial de la Generalitat Valenciana.  
10. Incidències  
La Conselleria d'Economia i Hisenda resoldrà les incidències que es produesquen com a conseqüència d'aquesta convocatòria, abans i després de la incorporació del becari a la seua destinació. En aquest sentit, la Conselleria d'Economia i Hisenda es reserva el dret a cancel·lar la beca si la persona beneficiària incompleix qualsevol de les obligacions contretes.  
València, 8 de març de 1991.   
El Conseller d'Economia i Hisenda:   
Antoni Birlanga Casanova.